Opći izbori u SR BiH 1990.
<s>Opći izbori u SR Bosni i Hercegovini 1990. održani su 18. novembra 1990. godine, dok je drugi krug za izbor zastupnika u Dom naroda održan 2. decembra.</s><s>Ovo su bili prvi višestranački izbori u SR Bosni i Hercegovini.</s><s>Osim izbora za članove Predsjedništva Socijalističke republike Bosne i Hercegovine, održani su i izbori za Skupštinu Socijalističke republike Bosne i Hercegovine.</s>

<s>Prosječan odaziv birača je bio 77,83% od 3.033.921 ukupnog broja registriranih glasača (74,4% u izborima za članove Predsjedništva i 81,6% u izborima za Vijeće općina i 77,5 za Vijeće građana).</s>

<s>Ove izbore pobijedile su tzv. nacionalne stranke: Stranka demokratske akcije, Srpska demokratska stranka i Hrvatska demokratska zajednica Bosne i Hercegovine.</s><s>Ove tri stranke su nakon izbora postigle dogovor i raspodijelili vlast.</s><s>Predsjednik republike je postao Musliman Alija Izetbegović (SDA), predsjednik skupštine Srbin Momčilo Krajišnik (SDS) a predsjednik vlade Hrvat Jure Pelivan (HDZ BiH).</s><s>Ova antikomunistička koalicija je zadržala vlast do početka Rata u Bosni i Hercegovini 1992.</s>

<s>Raspisivanje izbora
Pri registraciji birača primijenjena je pasivna registracija na nivou općine, na osnovu podataka koje su građani prijavljivali prilikom prijave stalnog mjesta boravka.</s><s>Ukupan broj građana upisanih u opće biračke spiskove bio je 3.033.921, od čega 100.432 na privremenom radu u inozemstvu.</s><s>Da bi bili legitimni, bilo je potrebno da na izbore izađe više od 50% birača upisanih u opće biračke spiskove.</s>

<s>Izbor 240 poslanika u dva doma Skupštine Socijalističke Republike Bosne i Hercegovine morao je odražavati zastupljenost konstitutivnih naroda u Bosni i Hercegovini prema popisu iz 1981. godine, uz dozvoljeno odstupanje +/-15%.</s><s>Na izbore je od 43 registrirane stranke izašlo, samostalno ili u koalicijama, njih 15.</s><s>Uvjerljivom većinom pobijedile su SDA, SDS i HDZ sa 84% poslaničkih mandata u republičkom parlamentu, 75,5% odborničkih mandata u općinskim skupštinama, te 60,83% odborničkih mandata u Skupštini grada Sarajeva.</s>

<s>Rezultati</s>

<s>Predsjedništvo
Na izborima za članove Predsjedništva, birana su dva kandidata sa tri liste, te jedan sa četvrte liste.</s><s>Liste su bile zasnovane po nacionalnom ključu, te je svaki konstitutivni narod (Muslimani, Hrvati i Srbi) u SR Bosni i Hercegovini imao svoje prestavnike, a četvrta lista tzv. Ostali (Jugoslaveni itd.) je bila sa kandidatima, koji nisu pripadali tim trima narodima.</s><s>Glasati se moglo za kandidata sa svake od četiri liste.</s><s>Tako da je svaki birač praktički imao četiri glasa.</s><s>Članovi Predsjedništva postali su Fikret Abdić, Alija Izetbegović, Ejup Ganić, Biljana Plavšić, Biljana Plavšić, Stjepan Kljujić i Franjo Boras.</s><s>Internom odlukom u SDA, utvrđeno je da će Predsjednik Predsjedništva Socijalističke republike Bosne i Hercegovine postati Alija Izetbegović, a ne Fikret Abdić, koji je na izborima osvojio najveći broj glasova.</s>

<s>Skupština</s>

<s>Na Općim izborima birani su članovi Skupštine Socijalističke Republike Bosne i Hercegovine u dva doma: Za Vijeće građana birano je 130 predstavnika, a za Vijeće općina 110 predstavnika, po jedan za svaku općinu u republici.</s>

<s>Vijeće građana</s>

<s>U Vijeću građana izabrana su 43 predstavnika iz SDA, 34 iz SDS, 21 iz HDZ BIH, 15 iz SK BIH, 12 iz SRSJ, 2 iz LDS BIH i MBO, te jedan iz DSS BIH.</s><s>Odaziv birača za izbore članova Skupštine u Vijeće građana bio je 77,5%.</s><s>Za predsjednika Skupštine Socijalističke Republike Bosne i Hercegovine izabran je Momčilo Krajišnik, a za predsjednika Vlade Jure Pelivan.</s><s>Odaziv birača za izbore članova Skupštine u Vijeće građana bio je 77,5%.</s>

<s>Vijeće općina</s>

<s>U Vijeću općina izabrana su 43 predstavnika iz SDA, 38 iz SDS, 23 iz HDZ BIH, 3 iz SK BIH te po jedan iz SPO i SRSJ.</s><s>Odaziv birača za izbore članova Skupštine u Vijeće građana bio je 77,5%.</s><s>Za predsjednika Skupštine Socijalističke Republike Bosne i Hercegovine izabran je Momčilo Krajišnik, a za predsjednika Vlade Jure Pelivan.</s><s>Odaziv birača za izbore članova Skupštine u Vijeće općina bio je 81,6 %%.</s>

<s>Reference</s>

<s>Vanjske veze 
 Službena stranica Centralne izborne komisije Bosne i Hercegovine</s>

<s>Izbori 1990.</s><s>Izbori u Bosni i Hercegovini</s>

